Diari Oficial de la Generalitat Valenciana


Sumari del DOGV 3629, del 18-11-1999 (1999/9551)

ACORD d'1 d'octubre de 1999, de la Comissió Territorial d'Urbanisme de València, que fa referència a la modificació rotonda en sòl urbà industrial, de les normes subsidiàries d'Alfara del Patriarca.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3629

Data del DOGV
:   18-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9551


Data del document
:   01-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alfara del Patriarca
    * pla d'urbanisme

ACORD d'1 d'octubre de 1999, de la Comissió Territorial d'Urbanisme de València, que fa referència a la modificació rotonda en sòl urbà industrial, de les normes subsidiàries d'Alfara del Patriarca. [1999/A9551]
  
En relació amb l'expedient tramés per l'Ajuntament d'Alfara del Patriarca que fa referència a la modificació rotonda en sòl urbà industrial, de les normes subsidiàries, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'acord del Ple de l'Ajuntament en la sessió celebrada el dia 5 d'agost de 1998. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment el 4 d'agost de 1999. L'expedient complet té entrada en el Registre de la Comissió Territorial d'Urbanisme de València el 10 d'agost de 1999.
  
Segon
  
El projecte consta de memòria justificativa i plànols d'informació i d'ordenació.
  
Tercer
  
L'objecte de la modificació és alterar les alineacions del sòl com a conseqüència de la ubicació d'una rotonda en la intersecció de l'avinguda Primer de Maig, avinguda de les Germanies del municipi de Moncada i el carrer Antonio Expolio; a més se suprimeix l'obligació de recular 5 metres la façana. El sòl està classificat com a urbà, d'ús industrial.
  
La modificació es justifica en la necessitat d'executar l'esmentat element viari suprimint la reculada esmentada a fi de mantenir l'aprofitament original de la parcel·la.
  
Quart
  
En l'expedient tramés per l'ajuntament consta l'emissió d'informe favorable, amb data 7 d'agost de 1998, de la Diputació Provincial sempre que es projecten només entrades a la dreta des de la carretera de Moncada a Vinalesa i l'eixida amb carril únic a la rotonda i que s'executa a càrrec del promotor la construcció de la rotonda i els accessos.
  
El representant de la Diputació Provincial en la Comissió Informativa emet un informe favorable a la proposta presentada.
  
Cinqué
  
Alfara del Patriarca té normes subsidiàries aprovades definitivament per la Comissió Provincial d'Urbanisme el 27 d'octubre de 1987.
  
Sisé
  
La Comissió Informativa de la Comissió Territorial d'Urbanisme de València, en la sessió celebrada el 24 de setembre de 1999, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aquest apartat cal fer constar que l'expedient es va iniciar i tramitar com un estudi de detall; no obstant això, i atés que s'han complit els tràmits legals exigits per a procedir a la modificació d'un instrument de planejament general, a més d'haver-se posat de manifest al llarg de l'esmentada modificació el caràcter modificador de l'ordenació general, es considera adequada la tramitació realitzada.
  
Segon
  
La documentació està completa, als efectes del compliment del que estableix l'article 27 de la Llei Reguladora de l'Activitat Urbanística.
  
Tercer
  
Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei Reguladora de l'Activitat Urbanística.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans de municipis de menys de 50.000 habitants, de conformitat amb el que estableixen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que s'ha exposat anteriorment, la Comissió Territorial d'Urbanisme, en la sessió celebrada l'1 d'octubre de 1999 acorda aprovar definitivament la modificació rotonda sòl urbà industrial, de les normes subsidiàries d'Alfara del Patriarca.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que es puga interposar qualsevol altre recurs que es considere oportú.
  
València, 1 d'octubre de 1999.- El secretari de la Comissió Territorial d'Urbanisme: José Manuel Palau Navarro.